LidanRubinov/Halacha-QA huggingface dataset:
שאלה: ברכת המפיל לאחר חצות: האם אפשר לברך ברכת "המפיל" לאחר חצות? באם כך יוצא שאף פעם אני לא אברך.
תשובה: דעת השו"ע והפוסקים על פי תורת הנגלה שיש לברך 'המפיל' אפילו אחר חצות ובלבד שהולך לישון לפני עלות השחר.  שו"ע רלט א  בה"ל ד"ה סמוך. הפוסקים על פי האר"י נוהגים לא לברך 'המפיל' אחר חצות ואפשר לאומרה בלא שם ומלכות. פסיקה זו התקבלה בעיקר אצל הספרדים.  בא"ח פקודי יב  יחו"ד ד כא  הערות הרב אליהו על קצוש"ע עא ד
שאלה: בסיס לדבר המותר ולדבר האסור: יש לנו מתלה של מפתחות ששם כל המפתחות נמצאים. צרור אחד של מפתחות הוא עם שלט של אוטו (מוקצה) ושאר המפתחות הם רגילים בלי מוקצה. א. האם מותר לקחת אחד מהמפתחות הרגילים? (המתלה לא נחשב לבסיס לדבר האסור?) ב. אם אין לי מפתח אחר שלא על המתלה, מותר לקחת מפתח מהמתלה? ושבוע טוב.
תשובה: לקחת מפתח מהמתלה בלי להזיז את המפתח עם השלט בוודאי שמותר. (בסיס לדבר האסור גורם שאסור להזיז את הבסיס, המתלה, ולא את מה שעליו). עדיף לסדר לפני שבת שהמפתח עם השלט יהיה מתחת כל המפתחות, כך שלא תצטרכו להזיזו. אולם אם יש מפתח תחתיו ואתם צריכים אותו, ניתן לקחת אותו על ידי שמחזיקים במפתח המבוקש ולא מסירים את השלט בידיים, אף שהשלט יזוז מאליו.
שאלה: כוונות במילה "אלוקינו": ידוע לי שבכל ברכה וברכה שאומרים את המילה "אלוקינו" צריך לכוון שה הוא תקיף בעל היכולת ובעל הכוחות כולם. השאלה שלי היא האם צריך גם לכוון בהטיות של המילה כמו "אלוקים", "אלוקי" (האלוקים שלי) ו"אלוקי אברהם אלוקי יצחק ואלוקי יעקב" וכו? ושבוע טוב.
תשובה: לכאורה צריך לכוון גם בהטיות של המילה, אלא שהמשנ"ב כותב שצריך לכוון כך רק בהתחלת שמונה עשרה, כי אם יכוון כך בכל פעם, התפילה תארך שעה שלימה.
שאלה: דתיים וחרדים: הייתי לאחרונה בסמינר ערכים כדי לענות על כל מיני ספקות שהיו לי באמונה. חזרתי מאוד מהורהרת ועלו לי כל מיני שאלות מהעולם החרדי. האם הדרך הציונית-דתית היא הנכונה. שם הציגו את זה שדתיים טועים כי לא הקשיבו לגדולי הדור. דבר נוסף ששמעתי הוא שמה שמחזיק את העולם זה לימוד התורה, ולכן בזה צריך לעסוק כל היום. ואם כל עמ"י היה לומד תורה כל היום לא היה צורך בצבא ולא היו מלחמות. זו נקודה שנראית לי מאוד נכונה. אולי צריך ללמוד תורה רק וכל בעיות ייפתרו. אולי כמו שר נחמן אומר שכל דבר שחסר צריך להתפלל עליו, ואז הכול יסתדר? אשמח אם תענה לי כי שאלו מטרידה אותי.
תשובה: במה לא הקשיבו לגדולי הדור? בזה שלא נשארו ליד אושוויץ? ומדוע הציבור החרדי לא עלה לארץ לאחר הצהרת בלפור, הרי יש מצוות יישוב הארץ? ניתן לשאול הרבה שאלות אולם השאלות אמורות להיות ממוקדות יותר.
שאלה: קביעת תאריך יום ההולדת: בתנו נולדה בין התאריכים י"ז - י"ח אדר תש"ע. הלידה התרחשה 5 דקות לאחר השקיעה בבית החולים הר הצופים בירושלים. באיזה יום נכון יותר לציין את יום הולדתה. י"ז או י"ח? נודה לתשובתו של הרב ונאחל לו בריאות ואריכות ימים.
תשובה: אם הלידה הייתה רק 5 דקות אחרי השקיעה, יותר נכון לציין את י"ז.
שאלה: כסף תרומה שהמטרה נתבטלה: לפני כמה שנים דודי נתן לי כסף במעטפה להעביר לפרוייקט שחברה שלי עשתה למען ילדים בבית חולים. הייתה איזו שהיא בעיה טכנית למי להעביר את התרומה (לחברה עצמה או לבית החולים) ועד שהצלחתי להעביר אותה כבר הסתיים הפרוייקט ולא היה לי למי לתת את התרומה. הכסף עדיין אצלי אך איני יודעת מה לעשות איתו. איני יכולה לשאול את דודי, הוא גר בחו"ל ואיני בקשר טוב איתו וגם לא נעים לי לשאול אותו אחרי כל כך הרבה זמן. האם אני יכולה לתרום אותו לילדים נזקקים בעלי פיגור שכלי?
תשובה: אפשר לתרום את הכסף למטרה שהזכרת.
שאלה: לחמם בשר עם מכסה חלבי: חיממו בשר במיקרוגל עם מכסה פלסטיק שמשמש לחימום החלבי. האם צריך להכשיר את המכסה, כיצד?
תשובה: יש להגעיל במים רותחים.
שאלה: לימוד תורה בשביל אבא: אני לומד בישבה גבוהה, ואבי שעובד מאוד קשה לפרנסת הבית ולא יוצא לו הרבה ללמוד (הוא כן משתדל להגיע לשני שיעורים שבועיים ולימוד עצמי קצר) ביקש ממני שאקדיש כל יום שעה אחת של לימוד תורה עבורו. (כמובן שהוריי משלמים לי את לימודיי בישיבה, וברור שהם לא חייבים לדעתי להתאמץ כ"כ, כי אני יוכל להתגייס וכו ) רציתי לשאול האם אפשר לעשות כזה דבר? מבחינתי ברור שבשמחה אעשה - הרי אני לומד בנחת רק בזכות הוריי שעובדים קשה, אבל מצד שני, הרי כל לימודי לגמרי הוא בזכות הוריי ואולי בעצם בכל לימודיי יש זכות לאבי ואין עניין שאקדיש עוד שעה ספצפית, לא?! אולי זה רק נראה כגורע?
תשובה: נכון, יש לאביך זכיות בכל לימודך. אך אם תקדיש שעה מיוחדת של לימוד עבורו יש לזה ערך מיוחד. ואם תוכל להוסיף את השעה הזו על השעות שאתה למדת עד כה, יהיה לכך ערך גדול מאד. או לעשות את הלימוד יותר איכותי באותה שעה, יהיה לזה ערך מיוחד.
שאלה: גיור גוי שאינו יודע שהוא גוי : שאלתי קצת מסובכת - שמעתי היום שלחברה של אימא שלי יש בן חוזר בתשובה. אולם, החברה הזאת, ללא ידיעתה וכמובן ללא ידיעת בנה, היא גויה שאומצה בגיל יום. האם בנה צריך לדעת ולעבור גיור? מיותר לציין שהמידע הזה יזעזע את כל הנוגעים בדבר.
תשובה: אם הוא טובל לפעמים במקווה, כגון: בערב יוכ"פ וכד', אין צורך להודיע לו. לשאלת המשך והבהרה.
שאלה: אכילת פירות יחד קורנפלקס: אני בד"כ אוכל בבוקר תפוח חתוך ולעיתים פירות נוספים, ביחד עם קורנפלקס ולבן. האם אני צריך לברך על כל רכיב בנפרד? (תפוח - פרי העץ. קורנפלקס - מיני מזונות. לבן - שהכל)
תשובה: הקורנפלקס בטל ללבן ונפטר בברכת שהכל. התפוחים חשובים ויש לברך עליהם בורא פרי העץ.
שאלה: הזזת פמוטים בשבת: פמוטי השבת נמצאים באופן קבוע במרכז פינת האוכל-לצורך נוי. לאחרונה, גם בשישי-בהדלקת הנרות השארתי את הפמוטים במרכז פינת האוכל-שולחן השבת. בארוחה הפמוטים קצת מפריעים להגשה. 1.האם ניתן להזיז את הפמוטים הצידה בשולחן בזמן שהנרות עדיין דולקים? 2. האם לאחר שהנרות כבו ניתן להזיז הצידה בשולחן את הפמוטים? 3. במידה ולא ניתן להזיז, האם במידה ואשים מגש תחת הפמוטים, ועליו פרי, אוכל להזיז המגש שעליו הפמוטים והפרי כביכול לצורך הזזת הפרי? ושבוע טוב!!!
תשובה: יש לשים על המגש לפני שבת חלות, ממתקים או פירות, כך המגש ייהפך לבסיס לדבר האסור והמותר - שמותר לטלטלו. דבר ההיתר שמניחים על המגש צריך להיות משהו שזקוקים לו בשבת, וכך למרות שערכם של הפמוטים רב יותר, דבר ההיתר לא מתבטל אליהם, בגלל החשיבות שיש לו מצד הצריכות שבו. הערת מערכת: התשובה היא על הזזת הפמוטים רק לאחר שהנרות כבו. כשהנרות דולקים אין להזיזם.
שאלה: כשרות - בשר וחלב: 1.האם אפשר להשתמש באותו בקבוק קטשופ (שתכולתו הינה בבחינת "פרווה") גם בארוחה בשרית וגם בארוחה חלבית? 2. האם ניתן להשתמש בחלה מתוקה שנשארה מסעודת שבת בשרית לארוחה חלבית? ב מראש על התשובות.
תשובה: 1. כן, ובתנאי שמקפידים שהפיה של הקטשופ לא תיגע במאכלים אלא שופכים מלמעלה. 2. חלה שהייתה על השולחן ויש חשש שנגעו בה בידיים שהיו עם בשר או שנשפך עליה רוטב, אין לאכול בארוחה חלבית. אולם, אם הייתה מחוץ לשולחן או שאתה יודע בוודאות שהייתה במקום שבשר או רוטב לא יכולים לנגוע בה, אפשר לאכול.
שאלה: אבלות בחודש אדר א  ובאדר ב  תשע"א: אבי נפטר בי"ז באדר תש"ע שנה שעברה ונקבר ביום י"ח באדר תש"ע. בדיוק היום סיימנו 11 חודשיים. האם יש צורך להמשיך בדיני אבלות של שנה גם בחודש אדר ב השנה (תשע"א שהיא שנה מעוברת)? יש כמה שאמרו יש לעשות אזכרה של 12 חודשים בי"ז של אדר א בלבד ויש שאמרו שיש להמשיך עד י"ז של אדר ב. עד מתי יש לנהוג בדיני אבלות ועד מתי יוצאים מהאבל? מה משמעות של אזכרה של 11 חודשים? בעוד כמה שנים ששוב תהיה שנה מעוברת מתי עושים את האזכרה השנתית באדר א או באדר ב.
תשובה: האבלות נגמרת בי"ב חודש, דהיינו, באדר א. אין אזכרה בי"א חודש, זהו רק גמר הקדיש. בשנים הבאות האזכרה תהיה - לפי האשכנזים באדר א, לפי הספרדים באדר ב.
שאלה: ללכת לתפילה ולברך ברכת המזון: קשה (היצר הרע) לי ללכת לתפילה ולברך ברכת המזון אבל אני מצליח בלימוד משניות בת"ת מה עלי לעשות?
תשובה: אשריך שאתה משתדל ומצליח ללמוד יפה בתלמוד תורה. דע לך שהיצר הטוב יכול תמיד לנצח את היצר הרע. בשביל להצליח צריך רצון חזק ותחבולות. עליך להחליט שאתה מנסה ללכת לתפילה רק היום, שזה מאבק לא כל כך קשה, בסוף היום לאחר שתצליח תעניק לעצמך מתנה קטנה שאתה אוהב (ממתק או משחק במחשב וכדומה). כך תעשה גם למחרת, ובסוף השבוע תפנק את עצמך במתנה גדולה יותר. כך לאט לאט תתרגל ללכת לתפילה עד שבעזרת ה' תעשה זאת בשמחה אפילו ללא המתנות. כמובן אפשר גם להעזר בהורים או במורים - הם בוודאי ישמחו מאוד לעזור לך להתקדם. בהצלחה רבה.
שאלה: שם לתינוקת: רציתי לדעת מה דעתכם על השם אמה? התינוקת נולדה ב-טז בשבט, יום שישי, בשעה 15:30. יהיה לה שם שני והוא "חיה" על שם סבתי המנוחה.
תשובה: אני לא יודע מה משמעות השם, אינני רואה איסור לתת שם זה.
שאלה: סבירות התולעים בירקות עלים: האם בכל כרוב או חסה שאני אקנה מהשוק בוודאי יהיו בו תולעים או שאפשר לומר שאלו ירקות שמצוי בהם תולעים אבל לא בטוח שבכל אחד יהיה?
תשובה: רוב החסות נגועות (70-80 ). גם הכרוב עובר את 50  נגיעות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דיו כחציצה בנטילה: לפעמים היד מתלכלכת בדיו של עט וכד האם זה דבר שמקפידים עליו? ואם כן, לפעמים לוקח לזה כמה ימים לרדת אז אסור לאכול לחם עד אז?
תשובה: מאחר ואין לדיו ממשות אלא הוא בלוע בתוך הגוף הוא אינו חציצה בנטילה.
שאלה: התחייבות הכתובה בנישואין: ברצוני לדעת מדוע כיום הכתובה לא תופסת כחובה לבעל לפרנס את אשתו מבלי לדרוש ממנה גם לפרנס, ומדוע בגירושין הרבנות לא מתייחסת למה שהבעל התחייב בכתובה? אם הכתובה אינה תופסת והרבנות מתייחסת לכתובה כאל מסמך שולי, מדוע אנו מתחייבים על כך כדבר עיקרי בנישואין?
תשובה: גם כיום חובת הבעל לפרנס את אשתו מבלי שידרוש ממנה לפרנס. אם היא מעונינת מותר לה לצאת לעבוד ולעזור בפרנסת הבית. כיום בשביל להתגרש צריך את הסכמת האשה, ולכן בדרך כלל עושים חלוקה של הרכוש ובתוך החלוקה מבליעים גם את החשבון של הכתובה.
שאלה: דיבור אחר קריאת שמע על המיטה: האם האיסור לדבר אחרי קריאת שמע על המיטה זה הלכה או מנהג? אשמח למקור.
תשובה: זוהי הלכה שמקורה בכל בו וכן בר' ירוחם וברוקח. דבריהם הובאו בבית יוסף ונפסקו ברמ"א סי' רלט סע' א. ולאחר ברכת המפיל לדעת חלק מהפוסקים יש בכך בעיה גם מצד הפסק (כנסת הגדולה ומשנה ברורה, שלא כחיי אדם. ראה משנה ברורה וביאור הלכה שם), ומכל מקום אם רעב או צמא או שנחוץ לו להפסיק בדיבור יכול לעשות זאת משום שרוב הפוסקים סוברים כדעת החיי אדם שמותר להפסיק ( ראה פירוט בספר "פסקי תשובות" על סימן רלט).
שאלה: לתופף על שולחן בשבת: האם מותר לתופף על השולחן בשבת קודש?
תשובה: עדיף לא לתופף לפי קצב משום שפוסקים רבים סוברים שהדבר אסור, אך יש למיקל על מי לסמוך אם עושה כן לצורך שמחת השבת. מקורות: רמ"א סי' שלט סע' ג  שמירת שבת כהלכתה פרק כח סע' מא  שו"ת מנחת אלעזר ח"א סי' כט.
שאלה: הוצאת כספים של אימי ללא ידיעת אבי: לרב. לאחרונה למדנו הלכות כיבוד הורים, הרב אמר שגם מה שהאישה מרוויחה שייך לבעל. שאלתי היא: לאימי יש אח שעד לפני כמה זמן היה במצב כלכלי קשה (שישה ילדים משכורת מינימום וכו ), אז היינו עוזרים לו הרבה. פעמים שאימי הייתה שולחת אותי ללא ידיעת אבי לתת לו כסף או לשלם לו על כל מיני דברים וכו מכספה שלה, כי אימי גם עובדת ויש לה משכורת וח-ן פרטי שלה בבנק וכו. העניין הוא, שהיו פעמים שאבי לא היה יודע עליהם כי אימי חששה שאם יידע לא יסכים לעזור-אציין שאבי הוא איש חסד גדול מאוד ואוהב לעזור. אך לפעמים גם לו היה קשה וכו. האם בגלל שאולי אבי לא היה מסכים או שאם הוא גילה הוא כעס על כך יש לי או לאימי גזל? מובן שזה נעשה מכספה שלה שהיא הרוויחה. אני הייתי השליח, לא ידעתי שיש בכך עניין? מה יש לעשות כעת בנוגע אליי ובנוגע לאימי - משום שלא ניתן לדעת באיזה סכום מדובר, ואני גם לא רוצה שאבי יתרגז עוד יותר.
תשובה: במקרה שאתה מציג בשאלה לא נראה שיש בעיה של גזל, פירוט ומקורות: שאלתך בנויה על הכלל ההלכתי שבעל זוכה במעשי ידי אשתו לכן כל המשכורת של האישה היא מגיעה לבעל והוא זה שקובע איך להוציא את הכסף. אך צריך לדעת שהפוסקים דנו במשכורת של אישה והבית מאיר אומר שזה של האישה (אבן העזר ריש סימן פ' באר היטב א' פת"ש א'). ולהלכה רוב הפוסקים אומרים שמשכורת של האישה זה ספק והבעל לא יכול להוציא ממנה את הכסף. גם אם נגיד שהכסף הוא של הבעל ברגע שהוא נותן לה לפתוח חשבון עצמאי ומותר לה להוציא כסף בלי רשותו אז יש לנו אומדן דעת גדול שיש פה מחילה מראש על המשכורת ומותר לה לעשות עם הכסף של משכורתה מה שרוצה. לכן במקרה שלנו שיש לה חשבון הכסף של המשכורת הוא שלה, אמנם עדיף בשביל שלא יהיו בעיות וטענות שגם הבעל יודיע על הוצאות מיוחדות וגם האשה תדווח על כך אך אם לא הודיעו אין שום חשש גזל. הרב אריאל איגרא
שאלה: סקוצ  בשרי וכלים חלביים: שטפתי בטעות כלים חלביים עם סקוצ בשרי, מה עליי לעשות?
תשובה: מן הסתם המים לא היו ממש רותחים ולכן אין צורך להכשיר את הכלים.
שאלה: יקום פורקן שבתפילת שבת: יש לי בסידור שני פעמים "יקום פורקן מן שמיא", איזה מהם להגיד?
תשובה: כל אחד מהם הוא ברכה לאנשים אחרים ולכן המנהג לומר את שניהם. אומרים אותם רק במניין.
שאלה: מיץ ענבים קדושת שביעית שנשאר מגולה: מיץ ענבים קדושת שביעית שנשאר ממנו והוא היה מגולה 24 שעות, מה עושים איתו? האם אפשר לשפוך אותו או ללשים אותו באדמה?
תשובה: אפשר לשפוך על האדמה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: השכבה בכל יום: בשנת אבל על אבי, האם צריך לעשות השכבה בכל יום ויום או רק בימי שני חמישי ושבת?
תשובה: אם תוכל מדי יום ביומו תבוא עליך ברכה.
שאלה: משלמים לי בטעות יותר: משלמים לי בטעות יותר כסף לנסיעות ממה שמגיע לי בעבודה. לאחר שהעמדתי אותם על טעותם פעמיים ומילאתי טופס 101 חדש, לא עזר ועדיין לא משנים לי את הטעות. האם אני צריך להחזיר להם את הכסף? אני צריך לציין שהם חייבים לי הרבה יותר כסף ממה שאני חייב להם כי הם לא משלמים חופשים וכו'. האם אפשר לקזז את החוב שלי כנגד שלהם?
תשובה: אם הטעות נשנית, יתכן וזו אינה טעות. יש לברר ביסודיות מול הנהלת החשבונות מהם החובות של המעביד כלפיך ומה קיבלת יותר משמגיע לך. לא כדאי לעשות קיזוזים על דעת עצמך בלבד. הרב ינון זמיר
שאלה: אבקת מי גבינה של נוכרי: האם אבקת מי גבינה של נוכרי דינה כמו אבקת חלב עכו"ם?
תשובה: בדרך כלל הדין שווה.
שאלה: דברי ח "ישראל עמדו על הר סיני": יש בח ש"ישראל עמדו על הר סיני". לכאורה בתורה משתמע שלכל היותר משה, אהרון, נדב, אביהוא ו70 הזקנים עלו להר בעוד שעל כל העם נאסר לעלות. אח"כ ההר נהיה חולין. ומן הסתם שח דייקו בלשונם. לא מצאתי הסבר מניח את הדעת לביטוי זה ואשמח לתשובה.
תשובה: הכוונה היא לכל המחנה שהיה למרגלות ההר.
שאלה: כיצד להעריך את האדם שאיתי: אני יוצאת כרגע עם מישהו מאוד נחמד. הפגישות איתו הולכות מאוד טוב וב"ה יש כיוון חיובי לקשר. הוא אדם נדיב מאוד וגם מאוד נוח (הוא לא עקשן או מתלהם ומתנגד ח"ו). אני יודעת שזה קצת אבסורדי לשאול, אבל לצערי טבע האדם הוא להתרגל לנדיבות של הצד האחר ועם הזמן ח"ו פחות להעריך אותו ואת מעשיו. ברצוני לשאול כיצד אוכל בכל זאת לשמר את הערכה שלי כלפיו (במידה ונחליט להתחתן) ואף להגדיל אותה עם הזמן? אני מאוד חוששת שמא הערכתי כלפיו תפחת או ח"ו תעלם עם השנים.זה בהחלט לא מגיע לו. מראש
תשובה: זוהי עבודת המידות. כמו שכלפי הקב"ה אנו כל יום צריכים לומר "מודה אני לפניך", כך בנוגע להודאה שאנו מודים לאנשים שעושים לנו טוב. ח אומרים "זכרתי לך חסד נעוריך" - הרשמים שנחרטים אצלך בנפש צריכים ללוותך כל הימים. תכתבי עתה את הרגשתך כלפי חברך. לאחר מכן בחיים תקראי זאת לעצמך פעם בחודש.
שאלה: לשים את היד על הראש: מספר שאלות בפי: 1. כשאני זורק פסולת לפח האשפה, מותר לערבב בין פסולת חלבית לבשרית או שגם צריך לעשות הפרדה? 2. אם אני נכנס בשער או צריך לברך ואין לי כיפה בנמצא אני יכול להשתמש ביד לשים על הראש ולברך? 3. סבא שלי נפטר לפני כשנה ואני שואל מה לעשות על כל החפצים שלו. נעליים נזרקו אבל יש לו הרבה מעילים וחולצות שאפילו הוא לא הספיק ללבוש פעם אחת. מה צריך או אפשר לעשות איתם? ו מראש,
תשובה: מאוד שמחתי לקבל את מכתבך ואת שאלותיך היפות ואשתדל לענות עליהן אחת לאחת בעזרת ה'. 1. כאשר הפסולת היא קרה, ודאי שאין בעיה לזרוק גם פסולת בשרית וגם פסולת חלבית, כיוון שהערבוב שלהם אינו אסור מהתורה וחכמים לא אסרו ערבוב של דברים הנזרקים לפח, שהם נמאסים ואינם ראויים לאכילה. אך באוכל חם ראוי להימנע, שיש חשש שמייד הדברים יגרמו לבישול. 2. יש חיוב לאדם לכסות את הראש כשהוא מברך, כיסוי זה צריך להיות על ידי משהו נפרד מהאדם. ולכן יד האדם עצמו איננה נחשבת לכיסוי ראש, ולכן כדאי שתהיה לך כיפה או לפחות חתיכת בד שאיתה תכסה את הראש כשאתה מברך. או שמישהו אחר ישים עליך את ידו וזה יחשב לך לכיסוי ראש. 3. מותר להשתמש בדברים של המת, ובמיוחד אם הוא לא השתמש בהם. אם אין אצלכם מישהו שרוצה לקחת ולהשתמש, כדאי שתתנו את הבגדים האלו לאנשים שאין להם. במקומות רבים יש חנויות של יד שניה שהם כמעט שנותנים את הדברים במתנה לעניים. שיהיה בהצלחה הרב יצחק גרינבלט נ.ב. אם תרצה אשמח לעזור לך עוד בכל מה שתרצה, בעזרה ובהדרכה, ביצירת קשרים עם אנשים שישמחו לעזור לך. אתה מוזמן לפנות אלי ישירות אל כתובת האימייל שלי.
שאלה: תפילת ערבית במקום שחרית: אשתי מתפללת בכל יום תפילת שחרית בדרכה לעבודה, ועשתה כך גם לפני שהתחתנו, וכעת מעוניינת להתפלל בכל יום תפילת ערבית, במקום תפילת שחרית. 1) האם אשתי צריכה לעשות התרת נדרים? 2) במידה וכן, אז איך?
תשובה: אין להחליף את התפילות. א. צריך להתחיל את היום בתפילה ואין לעשות מלאכה או לאכול לפני התפילה. ב. תפילת שחרית היא מעיקר הדין, ערבית ביסודה רשות שהפכה למנהג קבוע.
שאלה: גיור למי שאינו יודע שהוא גוי: לכבוד הרב יעקב אריאל, על התשובה המהירה, בהמשך לשאלה לגבי בנה של הגויה שאינו יודע שהוא גוי (הרב ענה שאם הוא טובל מדי פעם אין צורך לומר לו כלום): א. הוא באוסטרליה ואין לי מושג אם הוא טובל או לא, אז מה אני עושה בנידון? ב. האם אימוץ לבית יהודי לא הופך אותך אוטומטית ליהודי או שמא רק אם הבית שומר מצוות? (הבית שהוא הצטרף אליו דאז אינו שומר מצוות)
תשובה: מה שכתבתי אם הוא טובל, היה מתוך הנחה שהוא גם מקיים מצוות. אם אינו מקיים מצוות, עליו לעבור גיור כהלכה ולקיים מצוות.
שאלה: בשר וחלב: אני ואשתי נשואים כשנה, אני מחכה שלוש שעות בין בשר וחלב, על פי מנהגם של הורי. אשתי נוהגת לחכות שש שעות בין בשר לחלב. שאלנו רב אשכנזי, והוא אמר לנו שגם אשתי יכולה לחכות שלוש שעות, אבל אשתי רוצה לשאול גם רב ספרדי. 1) האם אשתי יכולה לאמץ את מנהגי ולחכות שלוש שעות? 2) במידה וכן, האם אשתי צריכה לעשות התרת נדרים?
תשובה: כיון שגדולי הפוסקים כתבו שדוקא שש שעות, נראה לי שרצוי בזה שאתה תתרגל לאט לאט, ואל תכפה את אשתך לשנות את מנהגה הטוב. נראה לי שתעבור על מידותיך ואל תדרוש ממנה לשנות מנהג טוב המקובל על רוב חכמי ישראל בארץ, ואפילו ע"י התרת נדרים.
שאלה: מעשר עני מעלים המיועדים לטעם: קיבלתי מאימי שתחי עלי נענע, שיבא ולואיזה המשמשים להכנת תה ולא אוכלים אותם. העלים גודלו בגינה שבביתה. 1. האם צריך להפריש מעשרות מהם? 2. אם כן, האם? 3. כיצד לתת מעשר עני, האם מחוייבים לתת לעני? 4. אם כן, כיצד הדרך הטובה ביותר לתת לעני (למעט דרך אוצר המעשרות)?
תשובה: צמחי תבלין שאינם נאכלים כלל (שיבא ולואיזה) יש פוטרים כלל מתרומות ומעשרות ויש מחייבים בלא ברכה. על כן עדיף להפריש בלא ברכה, אבל אין חובת נתינה לעניים במקרה כזה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הקשר בין התפילה להורים שלי: לרב רציתי לשאול בעניין משמעות התפילה- לימדו אותי שהעניין בתפילה זה לא לשנות את דעתו של הקב"ה (שאינו בנ"א שדעתו ניתנת לשינוי) אלא שהתפילה צריכה להשפיע עלינו. לרומם אותנו למדרגה יותר גבוהה של לדרוש את הרצון ה, להתחזק באמונה שהכל ממנו וכד. זה מביא אותי למבוי סתום, כי אם זה רק כדי לשנות את הדעה וההסתכלות שלי, אז אני מרגישה שאני לא צריכה להתפלל יותר, ממילא המציאות לא בהכרח תשתנה ואת העבודה העצמית אני יעשה מול עצמי ולאו דווקא מול הסידור. דבר נוסף - אני מרגישה המון קשר בין היחס שלי להורים שלי, ורמת החיבור והתקשורת איתם, לבין היכולת שלי להתפלל - ככל שאני יותר בקשר עם ההורים יותר קל לי להיפתח בתפילה, לרצון את ה וכו. האם יש בזה הגיון? למה זה ככה? ומה לעשות כדי שהתפילה לא תהיה תלויה? (אני לא תמיד ביחסים טובים עם ההורים).
תשובה: : המבט שלימדו אותך על התפלה אינו המבט היחיד והשלם. התפילה היא מציאות שנוצרת כתוצאה מכך שאדם עומד במרוכז כשהוא מצייר לעצמו את השכינה מולו אזי מתרומם האדם לרצות את המתאים לרצון ה'. האדם מביע את רצונו והופעת הרצון שלו היא מתברכת ומושגחת על ידי ההשגחה שחקקה חוק שכל פעם שמעוררים רצון אל מול השכינה יש שפע שגורם לכך שהרצון יכול לפעול במציאות ולברך את המציאות. אין כאן שינוי ברצון האלוקי אלא יש כאן חוק ודרך איך שהקב"ה ברא את העולם. העולם נברא שהחיות שלו תלויה וקשורה להופעת הרצון האנושי אל מול הרצון האלוקי הכללי. הרצון הפרטי שלנו מוציא אל הפועל את הרצון האלוקי הכללי. בנוגע לקשר עם ההורים אין פסול בכך שכשאת עושה מעשים טובים ורצויה בעיני הבריות את גם מרגישה קרובה גם בפני הקב"ה. ההורים הם האנשים שהכי את תלויה בהם יוקת מהם והיכולת להסתדר איתם נותן לך את האקלים הטוב גם להרגיש באופן כללי בטוחה בעצמך ומסוגלת לפעול בפני בורא עולם. אולם כפי שאת אומרת יש להעמיק בטובו של הקב"ה שהישועה יכולה לבוא ממנו גם כשהאנשים הכי קרובים לא מבינים אותנו. כך אומר דוד המלך: כי אבי ואימי עזבוני וה' יאספני" את האמונה הזאת את צריכה לפתח. במצב אמוני זה לפעמים דווקא המצבים שבהם או מרגישים בודדים ולא מובנים אפילו ע"י האנשים הקרובים לנו הם המצבם שעוד יותר או נדחפים לפנות לבורא עולם שודאי מבין אותנו ולהרגיש קרבת אלוקים מיוחדת מתוך הבדידות.
שאלה: תנועת נוער מעורבת:. אני בת 15, משתתפת בתנועת נוער-בני עקיבא- בסניף שלנו מגיל 15 (חבריא ב ) כל הפעולות הם מעורבות, ישנם מסיבות של חגים,על האש וכל מיני פעולות מעורבות. יש גם גמ"ח, שכל חבריא ב באים לארגן את המצרכים וכו. והגמ"ח גם מעורב. באים אליו גם בנים וגם בנות. אמנם אני מרגישה ממש סיפוק וטוב עם זה שאני באה לארגן את המצרכים לגמ"ח, אך בגמ"ח נוצרים כל מיני דיבורים עם בנים וכו. לכן כל הטוב והסיפוק שאני מרגישה עם זה שאני באה לגמ"ח, כאילו הולך לי. יש לציין שהחברות הקרובות שלי כן קרובות לבנים, ואין להם בעייה עם זה. וככה כמעט גם כל השאר. לכן יותר קשה לי לשמור על מרחק. כמו בגמ"ח קורה גם בערבי יום שישי- יש שיעור תורה (בערך שעה.) ולאחר מכן כולם מדברים אחד עם השנייה ונוצרים המון קשרים. מכיוון שאני גרה קצת רחוק אני צריכה לחכות לכל שאר הבנות, עד שהן מסיימות לדבר עם הבנים וכו. בנוסף, לפעמיים בנים גם באים איתנו בדרך. אחרי כל זה, ממש הייתי רוצה להיות מדריכה, השבט שאני יוכל להדריך בו זה בנות בלבד. אך אני יצטרך להיות נוכחת בכל הפעולות של חבריא ב, שהם מעורבות. וכן גם בישבצ"ים שהם גם מעורבים. מה עלי לעשות?. תוודה מראש:)
תשובה: ההדרכה יכולה לתרום לך מאד. לכן, כל עוד שאת ממשיכה לשמר את ההתנהגות שלך ואת לא משתתפת בקלות ראש בין בנים לבנות, ניתן להקל לך להמשיך להיות חלק מן החברה. תראי את הניסיון שאת מצויה בו כניסיון שבו את יכולה לפתח חוט שידרה אישי פנימי עם יכולת להיות שונה ובכל אופן להמשיך להיות מעורבת עם הבריות.
שאלה: גיל העולם: חבר שאל אותי היום ואמר כך: אם הנפט עשוי מבעלי חיים שמתו ונדחסו באדמה (התהליך לפי דבריו עורך כמספר מליוני שנים) אז איך התורה אומרת שהעולם קיים רק כחמשת אלפים שנה? אשמח לקבל תשובה עם הסבר. שבוע טוב ומבורך, ו מראש
תשובה: אני מביא לך תשובות לשאלות דומות שניתנו באתר: אכן, למדע יש הוכחות מצוינות שמראות שהעולם קיים מליוני שנים - בהנחה שהעולם לא השתנה במיליוני השנים האחרונות ואותה חוקיות של הטבע שלטה תמיד. אך תורתנו מסבירה לנו שני כללי ברזל: הראשון: חוקיות הטבע השתנתה מהקצה עד הקצה בין התקופה שלפני המבול לתקופה שלאחר המבול. לדוגמא לפני המבול אנשים חיו אלף שנים ואף עונות הטבע היו שונות לגמרי מאיך שהם היום. השני: הקב"ה ברא את העולם מוכן לשימוש (לכן הוא לא ברא את אדם הראשון בגיל של תינוק, אלא ברא אותו בתור בחור בן 20). הנפט והפחם נבראו מוכנים בתוך האדמה ואם אדם הראשון היה רוצה הוא יכול היה לחפור ולמצוא אותם אף על פי שעל פי חוכמת הטבע הנוהגת כיום לוקח אלפי שנים לנפט ופחם להיווצר. לכן, כאשר אתה רואה גולגולת שהבדיקות מראות שהיא בת 2.9 מליון שנים, זה מראה שהבדיקות של ימינו אינן יעילות לבדיקת גיל של חומרים מלפני המבול, או לחלופין יכול להיות שהקב"ה ברא את העולם עם גולגלות בנות 2.899 מליון שנים המפוזרות על פני הארץ. הרה"ג דוב ליאור יש שתי אפשרויות: א. שהיום האמור בימי הבריאה אינו כמו היום בימינו. לדוגמא לפני שניתלו המארות ברקיע היום לא תלוי בסיבובו של כדור הארץ סביב צירו אלא היה שונה. זמן הוא בכלל קטגוריה סובייקטיבית הנטועה בתודעת האדם (קאנט) ולפני בריאת האדם היה קנה מידה אחר לזמן. הזמן תלוי במהירות של הנקודה בה הוא נמדד. בנקודה אחרת בה המהירות שונה גם הזמן שונה (איינשטין) לא נאמר בתורה באיזו נקודה נמדד הזמן לפני בריאת האדם. ב. היום האמור בימי הבריאה זהה לשלנו, אלא שה' עשה ביום אחד מה שאח"כ הטבע עושה בשנים רבות. משל לשעון הנע במהירות מסוימת אך ניתן ע"י התערבות חיצונית להזיז את המחוגים ולהגיע תוך שניות ספורות לזמן של שעות רבות. בין העצים שנבראו ביום השלישי היו גם עצים עבותים שטבעותיהם היו כביכול בני מאות שנים! הרה"ג יעקב אריאל אין לנו עניין להתווכח עם התאוריות המדעיות אודות קביעת התאריכים של הממצאים השונים. מה שאנו לומדים בתורה הוא שאדם הראשון היה לפני בערך ששת אלפים שנה. ואף אם נקבל שהיו בריות דמויות אדם, שידעו להשתמש בכלים ולצייר ציורים אין זה עדיין אדם. ישנן חיות מפותחות שמסוגלות להשתמש בכלים. האדם שאנו מדברים בו הוא זה שיש לו שאלות רוחניות, שיוצר חברה מורכבת, שיש בה חלוקת תפקידים, ושמסוגל לרדות בשאר הברואים, ואדם במובן הזה לא היה לפני כששת אלפי שנה. כך שאם נקבל את התאוריות המדעיות המקובלות כיום, הרי שתהליך הבריאה של ששת הימים נמשך זמן ארוך, וששת הימים הם ששה עידנים, ובמשך זמן זה התפתחה הבריאה על פי התוכנית הפנימית הטבועה בה, עד שנהיו בעלי חיים מפותחים, בעלי מוח מפותח, ואז הקב"ה ברא את אדם הראשון בזה שנתן בו נשמה. וממנו נמשכו כל בני האדם. זהו מה שאפשר לומר במסגרת זו, ועיין עוד בספר בינה לעיתים מאת החכם זאב סולטנוביץ, בפרק הראשון, שיצא לאור בהוצאת המכון של ישיבת הר ברכה. הרב אליעזר מלמד בברכת התורה, WWW.Yeshiva.org.il
שאלה: זהירות וילדים בשכונה: אני מתגוררת בשכונת קרואנים קטנה. בשכונה מס ילדים שאוספים ומשחקים בכל מיני חפצים ישנים וחלודים מברזל. העליתי בפני שכנה מס פעמים את הבקשה שילדים אלו ידאגו שהחפצים מהסוג הזה לא יסתובבו בשכונה ושהילדים האלה (גיל 8, 11, 6) יהיו אחראים לשמור את החפצים במקום סגור או גבוה. מדי פעם אני פוגשת את החפצים בידיים של ילדים בני 2, 3 שלא יודעים להיות זהירים. אני מזהירה שעלינו למנוע מצב שיפצע ילד מהחפצים הללו שעלולים להיות מסוכנים. שכנתי טוענת "שהיא לא מנהלת ככה את החיים". מה זכותי לדרוש ממנה?
תשובה: את יכולה לדרוש מההורים שיקפידו שילדיהם לא יפזרו דברים מזיקים. אמנם אם הם הזיקו, ההורים לא חייבים לשלם - מעיקר הדין, אולם אם יש בידם למנוע, יש להשפיע עליהם שיחנכו את ילדיהם לא לגרום נזק. אין פה דרישה הלכתית אולם יש פה דרישה מוסרית.
שאלה: כהנים בעלייה לתורה: האם אפשר לא להעלות כהן הנמצא בבית הכנסת ראשון לתורה כדי שיוכלו להעלות יותר אנשים מהציבור? ומה בנוגע לעלייה לתורה של ילד בר מצווה, הכהן נדחה מפניו ומפני בני משפחתו?
תשובה: אפשר לבקש מהכהן שיצא מבית הכנסת בזמן העליה לתורה, ואז ניתן להעלות ישראל. אולם אם הכהן מסרב לצאת אי אפשר להכריח אותו וכאשר הוא נמצא בבית הכנסת יש להעלות אותו, גם אם זה יבוא על חשבון בר המצווה ומשפחתו.